Pielikums

Ādažu novada domes 2020. gada 8.maija rīkojumam Nr. ĀND/1-10-1/20/32 “Par konkursa nolikuma apstiprināšanu”

**Konkursa “Sakopta vide Ādažu novadā 2020”**

**NOLIKUMS**

Nolikumā lietoti šādi termini:

**Īpašums** - personu īpašumā vai valdījumā esošs nekustamais īpašums (t.sk. zeme, uz tās esošas ēkas, dekoratīvie stādījumi un labiekārtojuma elementi).

**Tradīcijas** – noteiktā cilvēku grupā izveidojies uzskatu un rīcības kopums.

**Pasākumi** - vairāku cilvēku organizēti veikts (parasti - sabiedriski nozīmīgs) darbību kopums kāda mērķa sasniegšanai.

**Sakoptākais kvartāls** – individuālo māju kopums, kas aptver vienas ielas posmu viena vai vairāku kvartālu garumā.

**I. Konkursa mērķis un uzdevumi**

1. Konkursa “Sakopta vide Ādažu novadā 2020” (turpmāk – Konkurss) mērķis ir veicināt Ādažu novada teritorijas sakopšanu, apzaļumošanu un vizuālā tēla pilnveidi.
2. Konkursa mērķis ir noskaidrot sakoptākos īpašumus, kā arī radīt motivāciju iedzīvotājiem sakopt savus īpašumus (turpmāk - Īpašums) un būt atbildīgiem par Īpašuma sakārtošanu.

**II. Konkursa rīkotājs**

1. Konkursu rīkot Ādažu novada dome tās Attīstības un investīciju daļas personā.
2. Konkursa balvu fondam tiek izmantoti domes budžeta līdzekļi. Konkursa balvu fondam dome var piesaistīt ziedotāju līdzekļus.

**III.** **Konkursa izsludināšanas termiņi un dalības noteikumi**

1. Konkursam var pieteikt Īpašumus līdz 2020. gada 13. jūlijam, iesniedzot rakstisku pieteikumu Klientu apkalpošanas centrā, Gaujas ielā 33A, Ādaži, Ādažu novads, LV-2164, vai elektroniski dome@adazi.lv. Pieteikumā jānorāda:
	1. Īpašuma adrese, īpašnieka vārds, uzvārds un tālrunis, nominācija, kurā Īpašums tiek pieteikts;
	2. Informācija par pretendentu:
		1. fiziskai personai - vārds, uzvārds, adrese, tālrunis;
		2. juridiskai personai - nosaukums, adrese, pārstāvja (kontaktpersonas) vārds, uzvārds, tālrunis, e-pasta adrese.
2. Konkurss notiek **no izsludināšanas brīža pašvaldības informatīvajā izdevumā “Ādažu Vēstis”, līdz 31.augustam**.
3. Konkursam var pieteikt Īpašumus Ādažu novada administratīvajā teritorijā, iesniedzot pieteikumu (Pielikums Nr.1) šādās nominācijās:
	1. “Sakoptākais individuālais īpašums vai viensēta”;
	2. “Sakoptākais daudzdzīvokļu māju īpašums, sakoptākais kvartāls vai cita koplietošanas teritorija”;
	3. “Sakoptākā biznesa vide”.
4. Domes iestādes var pieteikt pašvaldības Īpašumus dalībai Konkursā.
5. Konkursa rezultātu izvērtēšanas komisija (turpmāk – Komisija), iepriekš saskaņojot ar īpašniekiem, var izvēlēties brīvi pieejamos biznesa vides īpašumus (piemēram, kafejnīcas, veikalus, viesu namus, utt.) un veikt to apsekošanu.
6. Paziņojums par Konkursu tiek publicēts pašvaldības informatīvajā izdevumā “Ādažu Vēstis”. Šo nolikumu publicē domes tīmekļvietnē [www.adazi.lv](http://www.adazi.lv).

**IV. Vērtēšana**

1. Lai izvērtētu pieteiktos īpašumus, domes izpilddirektors izveido neatkarīgu Komisiju vismaz 5 locekļu sastāvā.
2. Komisija no 27.jūlija līdz 14.augustam veic Īpašumu apskati dabā, iepriekš par to informējot īpašniekus.
3. Komisija tiesīga filmēt un fotografēt Īpašumus, kā arī izmantot šos materiālus Konkursa noslēguma pasākumā un publicēt elektroniskos un poligrāfiskos izdevumos.
4. Komisija novērtē katru Īpašumu un piešķir nominācijas saskaņā ar vērtēšanas kritērijiem:
	1. “Sakoptākais individuālais īpašums vai viensēta”:

|  |  |  |
| --- | --- | --- |
| Nr. | Kritēriji | Maksimālaispunktu skaits |
| 1. | Pirmais iespaids, vizuālā informācija par īpašuma adresi | 3 |
| 2. | Piebraucamā ceļa, ielas malas un pieguļošās teritorijas sakoptība  | 2 |
| 3. | Dekoratīvie stādījumi, to sakoptība | 2 |
| 4. | Dārza plānojums (zāliena, celiņu un laukumu plānojums, atpūtas un saimniecības zonas plānojums un sakoptība), mājas fasādes noformējums | 2 |
| 5. | \*Savdabīgi akcentējoši elementi dārza, vai piemājas teritorijā, “rozīnīte”. | 1 |
|  | **Maksimālais punktu skaits** | **10** |

* 1. “Sakoptākais daudzdzīvokļu māju īpašums, sakoptākais kvartāls vai cita koplietošanas teritorija”:

|  |  |  |
| --- | --- | --- |
| Nr. | Kritēriji(kvartāla gadījumā apskatīts tiek katrs pieguļošais īpašums) | Maksimālais punktu skaits |
| 1. | Pirmais iespaids, informācija par adresi  | 3 |
| 2. | Piebraucamā ceļa, ielas malas un pieguļošās teritorijas sakoptība | 2 |
| 3. | Dekoratīvie stādījumi, to sakoptība | 2 |
| 4. | Teritorijas plānojums (ieejas mājā, automašīnu novietošanas iespējas, risinājumi, koplietošanas teritoriju – zālienu, celiņu un laukumu plānojums, sakoptība, t.sk. bērnu laukumi, sporta laukumi, atpūtas vietas, saimniecības zona, tās organizēšana), ēkas, fasādes noformējums, t,sk. lodžijas, balkoni, ārdurvis. | 2 |
| 5. | \*Īpašas tradīcijas, kopēji pasākumi, “rozīnīte” | 1 |
|  | **Maksimālais punktu skaits** | **10** |

* 1. “Sakoptākā biznesa vide – iestādes, ražošanas un mazumtirdzniecības uzņēmumi”:

|  |  |  |
| --- | --- | --- |
| Nr. | Kritēriji | Maksimālais punktu skaits |
| 1. | Pirmais iespaids ( t.sk. piebraucamā ceļa, ielas malas un pieguļošās teritorijas sakoptība), informācija par adresi | 3 |
| 2. | Teritorijas plānojums ( gājēju – transporta kustības organizācija, noformējums, sakoptība, saimniecības zona, tās organizēšana ), ēkas fasādes noformējums, ieejas. | 2 |
| 3. | Dekoratīvie stādījumi, to sakoptība | 2 |
| 4. | Vides pieejamības un velo infrastruktūras risinājumi | 2 |
| 5. | \*Īpašuma atpazīstamība, “rozīnīte” | 1 |
|  | **Maksimālais punktu skaits** | **10** |

1. Katrs Komisijas loceklis aizpilda un paraksta pretendentu vērtēšanas tabulu (2.pielikums), norādot katras nominācijas grupas atbilstību Nolikuma prasībām.
2. Komisijas locekļu aizpildītās vērtēšanas tabulas apkopo kopsavilkuma tabulā (3.pielikums), summējot individuālos vērtējumus un iegūstot katra Īpašuma novērtējuma kopējo punktu skaitu. Ja vairākiem Īpašumiem ir vienāds kopējais punktu skaits, tad Komisija ņem vērā vairākuma vērtējumu. Ja vērtējumi sadalās vienādi, izšķirošais ir Komisijas priekšsēdētāja vērtējums.
3. Vērtējumu sniedz visi Komisijas locekļi, izņemot, kuru lēmums var ietekmēt viņu radinieku vai darījumu partneru personiskās vai mantiskās attiecības. Šie Komisijas locekļi to norāda Komisijas pirmajā sanāksmē un nepiedalās attiecīgā Īpašuma vērtēšanā.
4. Komisijas lēmumu apstiprina domes Attīstības komiteja.
5. Informāciju par Konkursa rezultātiem publicē līdz 16.oktobrim informatīvajā izdevumā „Ādažu Vēstis” un domes tīmekļvietnē [www.adazi.lv](http://www.adazi.lv) sadaļā “Pašvaldība”/”Konkursi”/ “Atbalsta konkurss “Sakopta vide””.
6. Konkursa uzvarētājiem svinīgā pasākumā 2020.gada novembrī tiek pasniegtas dāvanu kartes balvas pirmo trīs vietu ieguvējiem katrā nominācijā:
	1. 1. vieta - EUR 140;
	2. 2. vieta - EUR 100;
	3. 3. vieta - EUR 50.
7. Komisijai ir tiesības nepiešķirt godalgotas vietas, bet piešķirt veicināšanas balvas, nepārsniedzot Konkursam paredzēto balvu vērtības kopējo summu.